62017TO0321(01)_INF
Unionin yleisen tuomioistuimen määräys (laajennettu yhdeksäs jaosto) 20.12.2021 – Niemelä ym. vastaan EKP
(asia T-321/17)
(Kumoamiskanne – Talous- ja rahapolitiikka – Luottolaitosten vakavaraisuusvalvonta – EKP:lle annetut erityiset valvontatehtävät – Luottolaitoksen toimiluvan peruuttamispäätös – Riidanalaisen toimen korvaaminen toisella oikeudenkäynnin aikana – Oikeusriita on menettänyt kohteensa – Oikeussuojan tarpeen menettäminen – Lausunnon antamisen raukeaminen – Vahingonkorvauskanne – Tutkittavaksi ottamisen edellytysten selvä puuttuminen)
1.
Kumoamiskanne – Luonnolliset henkilöt tai oikeushenkilöt – Oikeussuojan tarve – Kanne, joka on nostettu Euroopan keskuspankin (EKP) päätöksestä, joka koskee luottolaitoksen toimiluvan peruuttamista – Päätös, joka on kumottu ja korvattu sisällöltään identtisellä päätöksellä, joka on tehty uudelleenkäsittelymenettelyn yhteydessä – Oikeussuojan tarpeen lakkaaminen – Lausunnon antamisen raukeaminen
(SEUT 263 artiklan neljäs kohta; unionin yleisen tuomioistuimen työjärjestyksen 131 artikla)
(ks. 29, 34, 35, 50–52 ja 55 kohta)
2.
Tuomioistuinmenettely – Kannekirjelmä – Muotovaatimukset – Oikeudenkäynnin kohteen yksilöinti – Yhteenveto kanneperusteista – Kannekirjelmässä ei ole täsmennetty kanteen oikeudellista perustaa eikä esitetty kanneperusteita koskevia perusteluja – Tutkimatta jättäminen
(Euroopan unionin tuomioistuimen perussäännön 21 artiklan ensimmäinen kohta ja 53 artiklan ensimmäinen kohta; unionin yleisen tuomioistuimen työjärjestyksen 76 artiklan d alakohta)]
(ks. 56 ja 60-64 kohta)
Aihe
Yhtäältä SEUT 263 artiklaan perustuva vaatimus kumota Euroopan keskuspankin 23.3.2017 tekemä päätös ECB/SSM/2017-213800JENPXTUY75VSO/1 WHD-2017-0003, jolla peruutetaan Nemea Bank plc:n luottolaitosten liiketoiminnan aloittamista koskeva toimilupa, ja toisaalta SEUT 268 artiklaan perustuva vaatimus saada korvausta väitetysti aiheutuneista vahingoista
Ratkaisu
1)
Lausunnon antaminen kumoamisvaatimuksesta raukeaa.
2)
Vahingonkorvausvaatimus jätetään tutkimatta, koska tutkittavaksi ottamisen edellytykset selvästi puuttuvat.
3)
Heikki Niemelä, Mika Lehto, Nemea plc, Nevestor SA, Nemea Bank plc ja Euroopan keskuspankki (EKP) vastaavat kukin kumoamisvaatimukseen liittyvistä omista oikeudenkäyntikuluistaan.
4)
Heikki Niemelä, Mika Lehto, Nemea, Nevestor ja Nemea Bank velvoitetaan vastaamaan vahingonkorvausvaatimukseen liittyvistä omista oikeudenkäyntikuluistaan ja korvaamaan EKP:n oikeudenkäyntikulut.
5)
Euroopan komissio vastaa omista oikeudenkäyntikuluistaan.